Lokalbefolkninga meiner asylsøkjarar stel frå butikken

Publisert Publisert 2. desember 2015

RYKTE: Butikksjefen på Rema 1000 Ågotnes seier at fleire har fortalt han at det har vore innbrot i butikken. - Berre falske rykte, seier butikksjef Thor Vidar Nilsen. Foto: Eirik Brekke

Berre tull, seier butikksjefen.

Denne artikkelen er over fire år gammel

— Kundar kjem til meg for å fortelje at asylsøkjarar kjem til butikken i store flokkar og stel, men det er berre tull, seier Thor Vidar Nilsen, butikksjef på Rema 1000 Ågotnes.

På rekordtid blei brakkebyen ved CCB-basen på Ågotnes gjort om til asylmottak for 178 flyktningar.

Og ikkje alle har vore like begeistra for det nye mottaket som opna i november. På eit folkemøte få dagar før mottaket opna, uttrykte fleire i salen frykt for at det skulle føre til meir kriminalitet på Ågotnes.

Fryktar kriminalitet:

Les også Fekk to dagars varsel om asylmottaket

Ein månad etter at mottaket har opna, verserer rykte om tjuveri og ein auke i kriminalitet på den vesle tettstaden. Men det er heilt utan grunn, ifølgje lensmannen på Askøy.

Ingen auke i kriminalitet

— Det blir snakka mykje om dette i lokalmiljøet. Det er tydeleg at folk er uroa og trur kriminaliteten har gått opp, men det er ikkje tilfellet, seier lensmann i Askøy, Helge Stave.

Fakta Asylsøkjarar til Noreg Det kom 2.365 asylsøkjarar til Noreg siste veka i oktober. I alt søkte om lag 8800 i løpet av heile månaden. I september søkte 4.900 personar asyl i Noreg. For heile 2014 var talet 11.500. Myndigheitene trur det vil komme 33.000 asylsøkjarar i år, og 30.000-50.000 neste år. Men talet for 2016 kan komme opp i 120.000, ifølgje regjeringens tillegg til statsbudsjettet. Les mer

Det er Lopex som driv det nye akuttmottaket på Ågotnes. Mottaket består av brakker som tidlegare har vore brukt til å huse tilsette ved CCB-basen. Bebuarane på mottaket er for det meste unge menn frå Midtausten, men også somme familiar og nokre få kvinner bur i brakkebyen.Stave seier at politiet har sett inn ekstra ressursar for å hindre vinningsbrotsverk og anna kriminalitet – ein konsekvens av at det har kome i underkant av 200 asylsøkjarar til staden.

— Faktisk er det inga auke på kriminalitet i det heile. Desse rykta harmonerer rett og slett ikkje med sanninga, seier Stave.

Ber folk roe seg

Butikksjef Nilsen seier han forstår at folk er uroa, men meiner at folk må roe seg litt ned.

— Både naboar og kundar fortel at dei veit at asylsøkjarar stel frå butikken min. Eg har fleire gonger fått høyre at eg har hatt innbrot. Sanninga er at det verken er nokon som har stole eller brote seg inn i butikken. Det er nesten litt trist at det skal vere slik, seier butikksjefen.

Les også:

Les også Her skal det bo 120 asylsøkere

Les også Følg asylstrømmen - få siste nytt her

Han meiner falske rykte gjer situasjonen verre. Difor kontakta han andre butikkar på Ågotnes for å høyre om dei har hatt nokon problem sidan akuttmottaket opna.

Ifølgje butikksjefen er det ingen som har merka noko til tjuveri eller andre problem knytt til asylsøkjarane.

— Eg tenkjer at vi må handtere ting dersom noko skjer, men ikkje før noko har skjedd.

KRITISK: Vigdis Skogheim var ein av mange på folkemøtet på Askøy denne veka som er uroa for kulturskilnader mellom flyktningar og askøyværingar. Foto: Tor Høvik

— Må slutte å uglesjåHeller ikkje på Askøy blei nyheita om at UDI opprettar eit akuttmottak på Lauvøy feriesenter teke godt imot.

På eit folkemøte måndag rant det over for mange. Bekymringar om meir kriminalitet og spørsmål om terrorisme var gjengangarar på møtet.

Dårleg stemning:

Les også Ampert folkemøte om asylmottak på Askøy

— Eg trur folk er uroa utan grunn. Vi må prøve å gjere det beste ut av den situasjonen ein har og slutte å uglesjå kvarandre, seier Nilsen.

Publisert Publisert: 2. desember 2015 13:56 Oppdatert: 2. desember 2015 15:17